Portugisisk eliteserielag startet med åtte spillere
Nedrykkstruede UD Leiria ville med seier på hjemmebane i søndagens kamp mot Feirense være kun ett poeng unna trygg plass i eliteserien i Portugal. Feirense lå også på nedrykksplass, tre poeng foran Leiria. Det som kunne blitt en meget spennende nedrykkskamp tre serierunder før slutt, ble aldri det. Vertene hadde kun åtte spillere tilgjengelig, og måtte spille i undertall i hele kampen. Grunnen til dette skal ifølge goal.com være at kontraktene til de fleste spillerne skal ha blitt annullert på grunn av ubetalt lønn. De spillerne som fortsatt er under kontrakt med klubben gjorde sitt beste, og Feirense gikk ikke opp i ledelsen før etter 45 spilte minutter. I andre omgang ble det etter hvert både 2-0, 3-0 og 4-0, før dommeren blåste av kampen.
(UD Leiria-Feirense 0-4) Dagens kamp mellom UD Leiria og Feirense i portugisisk eliteserie ble ikke som alle andre oppgjør. Hjemmelaget startet med åtte spillere, og tom innbytterbenk.